אח במרפאה בטירה התקשר למוקד 100 והתחנן לעזרה לאחר שמטופל איים על חייו. תגובת המוקד הייתה שתישלח ניידת רק כאשר המטופל המאיים ישוב למרפאה. "זה זלזול בחיי אדם, מישהו מאיים לרצוח אותי", התחנן מאהר. בזמן שסורב לקבל עזרה מהמוקד, המטופל הצית את רכבו של מאהר. צפו בכתבה המלאה מתוך "חדשות הבוקר"
מנסור מאהר, אח במרפאה בטירה, הותקף על ידי מטופל שניסה להרביץ לו ואיים על חייו. הוא התקשר למוקד המשטרה כדי לקבל עזרה - ותגובת המוקד הייתה כי לא תישלח ניידת עד שהמטופל ישוב למרפאה.
מאהר שיתף את סיפורו ב"חדשות הבוקר" עם ניב רסקין. לדבריו, המטופל הגיע כדי לטפל בפציעה, שדרשה חבישה מיוחדת הנמכרת רק בבית מרקחת. מאחר שמדובר היה במשמרת לילה ולא היה בית מרקחת פתוח, הצוות הרפואי הציע למטופל במקום זאת לעשות חבישה זמנית והמליצו לו לשוב למחרת בבוקר, אחרי שרכש את החבישה המתאימה. בזמן שמאהר חבש אותו, המטופל החל לאיים על חייו. חושש לחייו, התקשר מאהר למוקד 100 כדי לבקש שתישלח ניידת.
תגובת המוקד הייתה שיתקשר שוב כאשר המטופל ישוב למרפאה. בהקלטה ניתן לשמוע את מאהר מתחנן: "זה זלזול בחיי אדם, מישהו מאיים לרצוח אותי". למרות תחנוניו, ממוקד 100 נמסר לו בתגובה שלא תישלח ניידת עד שהמטופל המאיים ישוב לשטח המרפאה. לאחר מכן התברר כי המטופל הצית את רכבו של מאהר - הרכב נשרף כליל. מהמשטרה נמסר בתגובה: "זמן קצר לאחר הפנייה למוקד המשטרה, משטרת ישראל איתרה ועצרה לחקירה את החשודים. הפנייה הראשונה למוקד 100 נעשתה בפועל רק לאחר שהחשודים כבר עזבו את המקום". צפו בכתבה המלאה מתוך "חדשות הבוקר" עם ניב רסקין.